ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

สรุปรายงานการสอบบัญชี

งบการเงินในระยะเวลา 3 ปี
ที่ผ่านมาผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข

งบแสดงฐานะทางการเงิน

ณ วันที่ 31 ธันวาคม 2560

[]

งบแสดงฐานะทางการเงิน (ต่อ)

ณ วันที่ 31 ธันวาคม 2560

[]

งบแสดงฐานะทางการเงิน (ต่อ)

ณ วันที่ 31 ธันวาคม 2560

[]

งบกำไรขาดทุนเบ็ดเสร็จ

สำหรับปีสิ้นสุดวันที่ 31 ธันวาคม 2560

[]

งบแสดงการเปลี่ยนแปลงส่วนของผู้ถือหุ้น

สำหรับปีสิ้นสุดวันที่ 31 ธันวาคม 2560

[]

งบกระแสเงินสด

[]สำหรับปีสิ้นสุดวันที่ 31 ธันวาคม 2560

งบกระแสเงินสด (ต่อ)

[]สำหรับปีสิ้นสุดวันที่ 31 ธันวาคม 2560

อัตราส่วนทางการเงิน

ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัทและบริษัทย่อย
ในระยะ 3 ปีที่ผ่านมา

[]

14. การวิเคราะห์และคำอธิบายของฝ่ายจัดการ

(1) ภาพรวมของการดำเนินธุรกิจ

บริษัท พรีเมียร์ เทคโนโลยี จำกัด (มหาชน) (“บริษัท”) เป็นบริษัทหนึ่งในกลุ่มบริษัทพรีเมียร์
ซึ่งประกอบธุรกิจหลักทางด้านเทคโนโลยีสารสนเทศแบบครบวงจร (Total Enterprise
Solution and Services Provider) ผ่านการลงทุนในบริษัทย่อยคือ บริษัท ดาต้าโปร
คอมพิวเตอร์ ซิสเต็มส์ จำกัด (“บริษัทย่อย”) และประกอบกิจการให้เช่าอาคารสำนักงาน
“อาคารพรีเมียร์เพลซ”

ในระหว่างปี 2560 สภาวะเศรษฐกิจของประเทศต่างๆ
ทั่วโลกโดยเฉพาะประเทศที่มีขนาดของระบบเศรษฐกิจค่อนข้างใหญ่ เช่น สหรัฐอเมริกา
ประเทศในกลุ่มสหภาพยุโรป อยู่ในภาวะการชะลอตัว
ผู้ประกอบการและนักลงทุนหลายรายจึงเริ่มให้ความสนใจในการเข้ามาประกอบการหรือลงทุนในประเทศที่อยู่ในกลุ่มตลาดกำลังพัฒนา
(Emerging Markets)
ที่มีอัตราการเติบโตทางเศรษฐกิจและผลตอบแทนการลงทุนที่ดีกว่าประเทศที่พัฒนาแล้วหลายๆ
ประเทศ ซึ่งประเทศไทยถือเป็นหนึ่งในกลุ่มประเทศ Emerging Markets
ที่ได้รับความสนใจจากผู้ประกอบการและนักลงทุนต่างชาติ
ประกอบกับนโยบายของรัฐบาลที่จะพัฒนาประเทศสู่ไทยแลนด์ 4.0
ก็เป็นปัจจัยสำคัญที่ผลักดันให้ผู้ประกอบการในประเทศเพิ่มการลงทุนในอุปกรณ์เทคโนโลยีสารสนเทศ
เพื่อนำมาใช้เพิ่มประสิทธิภาพในการทำงานและเป็นเครื่องมือในการวิเคราะห์ข้อมูลประกอบการตัดสินใจในเรื่องต่างๆ
อันเป็นการสร้างมูลค่าเพิ่มให้ธุรกิจ ซึ่งเทคโนโลยีหลักที่ได้รับความสนใจอย่างมาก คือ Internet
of Things (IoT), Cloud Computing และ Big Data Analysis
นอกจากนี้กลุ่มธุรกิจการเงินและโทรคมนาคมก็ใช้เม็ดเงินจำนวนมากลงทุนด้านสารสนเทศ
เพื่อรองรับเรื่องของ Digital Transformation, Fin Tech, Prompt Pay และ
Mobility

นอกจากนี้ในช่วงกลางปี 2560 มีการแพร่ระบาดขอมัลแวร์เรียกค่าไถ่ชื่อWannaCry
ที่ทำให้คอมพิวเตอร์กว่า 3 แสนเครื่องทั่วโลกไม่สามารถใช้งานได้ และการแพร่กระจายของ
Ransomware บางตัวที่ทำให้เครื่องคอมพิวเตอร์ไม่สามารถเปิดเข้าใช้งานได้
ก็เป็นอีกปัจจัยหนึ่งที่ทำให้ภาคธุรกิจให้ความสำคัญกับการลงทุนในระบบรักษาความปลอดภัยบนเครือข่ายคอมพิวเตอร์
(Security Infrastructure)
เพื่อจำกัดและควบคุมความเสียหายที่อาจจะเกิดขึ้นจากภัยคุกคามดังกล่าว

จากปัจจัยต่างๆ ที่กล่าวมาทำให้ทั้งปีบริษัทมีรายได้รวม 3,154.8 ล้านบาท
เพิ่มขึ้นจากปีก่อนในอัตราร้อยละ 18
จากการขายผลิตภัณฑ์เทคโนโลยีสารสนเทศทั้งฮาร์ดแวร์และซอฟแวร์ให้กับสถาบันการเงินและบริษัทเทคโนโลยีและโทรคมนาคมในประเทศ
และรายได้ค่าบริการจากงานสัญญาบริการบำรุงรักษา (Maintenance Service Agreement)
ซึ่งเป็นรายได้ที่ต่อเนื่องจากผลิตภัณฑ์ที่บริษัทฯได้ขายให้กับลูกค้า

นับตั้งแต่ปลายปี 2554
ที่บริษัทมีการลงทุนในอาคารพรีเมียร์เพลซเพื่อนำมาใช้เป็นสำนักงานและใช้ในการประกอบการกิจการให้บริการเป็นศูนย์สำรองลูกค้าของบริษัทย่อยและนำพื้นที่บางส่วนให้บุคคลอื่นเช่า
จนถึงปี 2560 บริษัทได้ทำการปรับปรุงอาคารพรีเมียร์เพลซทั้งภายในและภายนอกอย่างต่อเนื่อง
เช่น การปรับปรุงระบบดับเพลิงในอาคาร (Sprinkle) ทางหนีไฟแบบระบบอัดอากาศ
การติดตั้งระบบกล้องวงจรปิดและระบบ Fire Alarm เพื่อเพิ่มความปลอดภัยให้กับผู้เช่า
การปรับปรุงระบบบำบัดน้ำเสีย ระบบสุขาภิบาลและระบบไฟฟ้า ระบบปรับอากาศ
การติดฟิล์มรอบอาคารมากขึ้นเพื่อลดการใช้พลังงานและรักษาสิ่งแวดล้อม
การทำทางลาดสำหรับรถเข็นคนพิการ ภูมิสถาปัตถ์ภายนอกอาคาร ลานจอดรถ เป็นต้น ในระหว่างปี
2560จำนวนเงินรวมทั้งสิ้นที่บริษัทใช้ในการปรับปรุงอาคารพรีเมียร์เพลซรวมเท่ากับ 3.2 ล้านบาท
ปัจจุบันอัตราการเช่าพื้นที่ทั้งสิ้นในอาคารพรีเมียร์เพลซเท่ากับร้อยละ 82 ของพื้นที่เช่าทั้งหมด
แบ่งเป็นการเช่าของบริษัทย่อยร้อยละ 60 และการเช่าโดยบริษัทอื่นร้อยละ 40

(2) ผลการดำเนินงาน

ผลการดำเนินงานสำหรับงวดปีสิ้นสุดวันที่ 31 ธันวาคม 2560 ของบริษัทมีกำไรสุทธิ 146.4
ล้านบาท ในงวดผลการดำเนินงานของอาคารพรีเมียร์เพลสมีกำไร 15.7 ล้านบาท
รายได้จากเงินปันผลรับ 150.0 ล้านบาท และค่าใช้จ่ายในการบริหารมีจำนวน 19.3 ล้านบาท

ส่วนผลการดำเนินงานของบริษัทและบริษัทย่อยมีกำไรสุทธิ 193.2 ล้านบาท
เพิ่มขึ้นจากงวดเดียวกันของปีก่อน 29.0 ล้านบาท
ซึ่งมาจากรายได้จากการขายสินค้าและบริการที่เพิ่มขึ้น กำไรต่อหุ้นสำหรับปีเท่ากับ 0.68 บาทต่อหุ้น
เพิ่มขึ้นจากปีก่อน 0.10 บาทต่อหุ้น ซึ่งมาจากรายการเปลี่ยนแปลงที่สำคัญ ดังนี้

1.  รายได้และต้นทุนของส่วนงานจำหน่ายคอมพิวเตอร์และงานบริการเกี่ยวกับระบบงานคอมพิวเตอร์

  หน่วย : ล้านบาท

[]

รายได้จากการขายสำหรับปี 2560 มีจำนวน 2,132.2 ล้านบาท เพิ่มขึ้นจากปีก่อน 363.7
ล้านบาทหรือเพิ่มขึ้นในอัตราร้อยละ 20.6
เป็นรายได้จากการขายสินค้าผลิตภัณฑ์เทคโนโลยีสารสนเทศ (IT Products)
ในกลุ่มของผลิตภัณฑ์ฮาร์แวร์และซอฟแวร์ ที่เพิ่มขึ้นจากการรับงานโครงการขนาดใหญ่ ซึ่งได้แก่
ลูกค้าในกลุ่มสถาบันการเงิน และลูกค้าในกลุ่มเทคโนโลยีและการสื่อสาร

รายได้จากการบริการปี 2560 เท่ากับ 935.3 ล้านบาท เพิ่มขึ้นจากปีก่อน 83.5
ล้านบาทหรือเพิ่มขึ้นร้อยละ 9.8 โดยมีรายได้ค่าบริการประเภท Non Recurring เพิ่มขึ้น 4.3
ล้านบาท รายได้ค่าบริการประเภท Recurring เพิ่มขึ้น 79.2 ล้านบาท
ซึ่งส่วนใหญ่มาจากรายได้จากงานสัญญาบริการบำรุงรักษา (Maintenance Service
Agreement) ซึ่งเป็นรายได้ต่อเนื่องจากสินค้าและบริการที่ทางบริษัทฯ ได้ขายให้แก่ลูกค้าเพิ่มขึ้น

อัตราส่วนกำไรขั้นต้นรวมอยู่ที่ร้อยละ 25.2 ลดลงจากปีก่อนในอัตราร้อยละ 2.8
จากอัตรากำไรขั้นต้นจากการขายสินค้าอยู่ที่ร้อยละ 18.1 ลดลงจากปีก่อนในอัตราร้อยละ 1.6
ส่วนอัตรากำไรขั้นต้นจากการให้บริการเท่ากับร้อยละ 41.0 ลดลงจากปีก่อนในอัตราร้อยละ 4.0

2.  รายได้และต้นทุน ของส่วนงานให้เช่าพื้นที่และบริการ

[]

บริษัทมีรายได้ค่าเช่าและค่าบริการสำหรับปี 2560 มีจำนวน 48.8 ล้านบาท
(ซึ่งรวมรายได้จากการให้บริษัทย่อยเช่าอาคารสำนักงาน จำนวน 29.3 ล้านบาท)
เพิ่มขึ้นจากปีก่อนจำนวน 1.3 ล้านบาท และมีต้นทุนบริการจำนวน 28.0 ล้านบาทเพิ่มขึ้นจากปีก่อน
1.3 ล้านบาท ในระหว่างปีมีรายได้ค่าเช่าพื้นที่เพิ่มขึ้น 456 ตารางเมตร
และมีกำไรสำหรับปีจำนวน 15.7 ล้านบาท เพิ่มขึ้นจากปีก่อน 1.1 ล้านบาท

3. รายได้อื่น

รายได้อื่นสำหรับปี 2560 เท่ากับ 67.8 ล้านบาท เพิ่มขึ้นจากปีก่อน 17.4
ล้านบาทหรือเพิ่มขึ้นในอัตราร้อยละ 34.5 รายการหลักมาจากส่วนลดรับจากผู้ผลิตเพิ่มขึ้น 18.6
ล้านบาท จากยอดซื้อที่เพิ่มขึ้นตามยอดขายสินค้าที่เพิ่มขึ้น และกำไรจากอัตราแลกเปลี่ยนเพิ่มขึ้น 1.7
ล้านบาท ในขณะที่รายได้อื่นๆลดลง 2.9 ล้านบาท

4. ค่าใช้จ่ายในการขายและบริหาร

ค่าใช้จ่ายในการขายสำหรับปีจำนวน 224.6 ล้านบาท ลดลงจากปีก่อน 4.9 ล้านบาทหรือร้อยละ
2.1 อัตราส่วนค่าใช้จ่ายในการขายต่อรายได้จากการขายสินค้าและบริการมีอัตราร้อยละ 7.3

ค่าใช้จ่ายในการบริหารมีจำนวน 368.6 ล้านบาท เพิ่มขึ้นจากปีก่อน 21.5 ล้านบาท
หรือเพิ่มขึ้นในอัตราร้อยละ 6.2 โดยมีค่าใช้จ่ายพนักงานเพิ่มขึ้นจำนวน 5.6 ล้านบาท
จากการปรับอัตราค่าจ้างประจำปีและจำนวนพนักงานที่เพิ่มขึ้นจากการขยายงานและการเปิดสาขาในภาคตะวันออก
ค่าบริหารจัดการและค่าที่ปรึกษาจำนวน ที่เพิ่มขึ้น 5.8 ล้านบาท
และเงินบริจาคเพื่อการกุศลสาธารณะเพิ่มขึ้น 12.0 ล้านบาท

5. ค่าใช้จ่ายทางการเงิน

ค่าใช้จ่ายทางการเงินสำหรับปี 2560 มีจำนวน 13.4 ล้านบาท เพิ่มขึ้นจากงวดเดียวกันของปีก่อน
4.5 ล้านบาท หรือเพิ่มขึ้นในอัตราร้อยละ 50.1
เนื่องจากบริษัทย่อยมีภาระดอกเบี้ยจ่ายเพิ่มขึ้นจากการกู้ยืมระยะสั้นจากสถาบันการเงินและบริษัทอื่น
เพื่อนำมาเพิ่มสภาพคล่องในกิจการ และจ่ายชำระหนี้ค่าสินค้าสำหรับโครงการขนาดใหญ่

6. ภาษีเงินได้

ภาษีเงินได้สำหรับปี 2560 จำนวน 46.0 ล้านบาท เพิ่มขึ้นจากงวดเดียวกันของปีก่อน 8.8
ล้านบาท ประกอบด้วยภาษีเงินได้นิติบุคคลตามการคำนวณจำนวน 46.8 ล้านบาท
และรายได้ภาษีเงินได้รอการตัดบัญชีจำนวน 0.8 ล้านบาท

(3) ความสามารถในการบริหารสินทรัพย์

ณ วันที่ 31 ธันวาคม 2560 บริษัทและบริษัทย่อยมีสินทรัพย์รวมมีจำนวน 2,074.6 ล้านบาท
เพิ่มขึ้นจากปีก่อนจำนวน 344.3 ล้านบาทหรือคิดเป็นร้อยละ 19.9
สินทรัพย์ที่มีสาระสำคัญของบริษัทและบริษัทย่อย ได้แก่ เงินลงทุนชั่วคราว ลูกหนี้การค้าและลูกหนี้อื่น
ต้นทุนค่าบริการจ่ายล่วงหน้า สินค้าคงเหลือและต้นทุนงานระหว่างทำ
อสังหาริมทรัพย์เพื่อการลงทุนและที่ดิน อาคารและอุปกรณ์

อัตราส่วนผลตอบแทนต่อสินทรัพย์อยู่ที่ร้อยละ 10.16 เพิ่มขึ้นจากปีก่อนจำนวน 0.42
อันเนื่องมาจากผลประกอบการที่เพิ่มขึ้นในปีปัจจุบัน ส่วนมูลค่าสินทรัพย์รวมที่เพิ่มมีรายละเอียดดังนี้

1.  เงินลงทุนชั่วคราว

เงินลงทุนชั่วคราวมีจำนวน 277.9 ล้านบาท
เป็นการลงทุนในหน่วยลงทุนในกองทุนเปิดตราสารหนี้ซึ่งมีผลตอบแทนเฉลี่ยที่อัตราร้อยละ 1.24 ต่อปี
เพิ่มขึ้นจากปีก่อน 20.2 ล้านบาท เนื่องจากในช่วงปลายปีบริษัทฯ มีการรับเงินจากลูกหนี้การค้า
ซึ่งเมื่อนำไปจ่ายชำระคืนหนี้เงินกู้ยืมระยะสั้นจากสถาบันการเงินแล้ว บริษัทฯ
จึงนำเงินรับมาลงทุนในเงินลงทุนชั่วคราว

2.  ลูกหนี้การค้าและลูกหนี้อื่น

ลูกหนี้การค้าและลูกหนี้อื่นมีจำนวน 698.1 ล้านบาท เพิ่มขึ้นจากปีก่อน 183.8 ล้านบาท
เป็นลูกหนี้งานโครงการที่บริษัทส่งมอบงานให้กับลูกค้าในช่วงปลายไตรมาสที่ 4
ซึ่งลูกค้านัดชำระหนี้ในเดือนมกราคม 2561 และอัตราส่วนระยะเวลาเก็บหนี้โดยเฉลี่ยอยู่ที่ 71 วัน
ลดลงจากปีก่อน 7 วัน

[]

3. ต้นทุนค่าบริการจ่ายล่วงหน้า

ต้นทุนค่าบริการจ่ายล่วงหน้ามีจำนวน 198.2 ล้านบาท เพิ่มขึ้นจากปีก่อนจำนวน 12.3 ล้านบาท
จากการเพิ่มขึ้นของสัญญาการให้บริการระยะยาวที่ให้บริการแก่ลูกค้า โดยเฉพาะงานบำรุงรักษา
(Maintenance Services Agreement)
และทำให้มีการรับเงินรับล่วงหน้าค่าสินค้าและบริการจำนวน 274.9 ล้านบาท เพิ่มขึ้นจากปีก่อน
81.3 ล้านบาท
โดยในทางบัญชีบริษัทฯจะทะยอยรับรู้เป็นรายได้จากการให้บริการตามเงื่อนไขและระยะเวลาการให้บริการ
และรับรู้ต้นทุนค่าบริการเป็นต้นทุนขายตามเงื่อนไขและระยะเวลาให้บริการเช่นเดียวกัน

4. สินค้าคงเหลือและต้นทุนงานระหว่างทำ

สินค้าคงเหลือและต้นทุนงานระหว่างทำรวมจำนวน 288.6 ล้านบาท เพิ่มขึ้นจากปีก่อน 166.6
ล้านบาท ประกอบด้วยสินค้าคงเหลือจำนวน 35.7 ล้านบาท สินค้าระหว่างทาง 3.6 ล้านบาท
และต้นทุนงานระหว่างทำ 249.3 ล้านบาท
ซึ่งสินค้าคงเหลือและต้นทุนงานระหว่างทำดังกล่าวซื้อมาสำหรับโครงการขนาดใหญ่
ซึ่งอยู่ในระหว่างการดำเนินการติดตั้งโดยบริษัทจะทำการสั่งซื้อจากผู้ค้าเมื่อได้รับคำสั่งซื้อจากลูกค้าแล้วเท่านั้นสำหรับสินค้าที่มีลักษณะเฉพาะโครงการ
กรณีของสินค้าที่ต้องมีไว้เพื่อขาย
บริษัทพยายามบริหารสินค้าคงเหลือให้เหลือน้อยที่สุดแต่ต้องสามารถตอบสนองความต้องการของลูกค้าได้ทันเวลา
เพื่อลดความเสี่ยงที่อาจจะเกิดจากการล้าสมัยของสินค้าประเภทอุปกรณ์เทคโนโลยีสารสนเทศ
ซึ่งมีแนวโน้มที่เปลี่ยนแปลงเร็ว

5. อสังหาริมทรัพย์เพื่อการลงทุนและที่ดิน อาคารและอุปกรณ์

อสังหาริมทรัพย์เพื่อการลงทุนมีจำนวน 152.9 ล้านบาท ลดลงจากปีก่อน 4.1 ล้านบาท
จากการซื้ออุปกรณ์เพิ่มขึ้นจำนวน 1.9 ล้านบาท และค่าเสื่อมราคาในงวดมีจำนวน 6.0 ล้านบาท

ที่ดิน อาคารและอุปกรณ์ มีจำนวน 170.8 ล้านบาท ลดลงจากปีก่อนจำนวน 15.0 ล้านบาท
จากการลงทุนอุปกรณ์เพิ่มขึ้นจำนวน 25.3 ล้านบาท จำหน่ายระหว่างปี 0.4
ล้านบาทและค่าเสื่อมราคาในงวดมีจำนวน 39.9 ล้านบาท

(4) สภาพคล่องและแหล่งเงินทุนของบริษัท

ตามโครงสร้างทางการเงินของบริษัท แหล่งที่มาของเงินทุนมาจาก 2 แหล่ง ได้แก่

1. เงินรับจากกิจกรรมดำเนินงาน

เงินรับจากกิจกรรมดำเนินงานมีจำนวน 257.1 ล้านบาท ลดลงจากปีก่อน 52.6 ล้านบาท
สาเหตุหลักมาจากการเพิ่มขึ้นของยอดรายได้จากการขายสินค้าและกำไรจากการดำเนินงานในปี
2560 การเปลี่ยนแปลงในสินทรัพย์ดำเนินงานที่เพิ่มขึ้น ซึ่งได้แก่
สินค้าคงเหลือและต้นทุนงานระหว่างทำจำนวน 183.0 ล้านบาท
และลูกหนี้การค้าและลูกหนี้อื่นจำนวน 313.4 ล้านบาท ในขณะที่หนี้สินการดำเนินงานซึ่งได้แก่
เจ้าหนี้การค้าและเจ้าหนี้อื่นเพิ่มขึ้น 319.9 ล้านบาท และเงินรับล่วงหน้าค่าสินค้าและบริการเพิ่มขึ้น
66.5 ล้านบาท

2. กระแสเงินสดจากการจัดหาเงินทุน

เงินสดสุทธิใช้ไปในการจัดหาเงินทุนลดลง 200.4 ล้านบาท
แม้ว่าในระหว่างปีบริษัทจะมีการกู้ยืมระยะสั้นจากสถาบันการเงินและบริษัทอื่นมาใช้เพื่อเพิ่มสภาพคล่องในกิจการและจ่ายชำระหนี้ค่าสินค้าสำหรับโครงการขนาดใหญ่
แต่ในช่วงปลายไตรมาสสุดท้ายของปี 2560 บริษัทมีการรับเงินจากลูกหนี้การค้าหลายราย
จึงนำไปจ่ายคืนเงินกู้ยืมระยะสั้น ทำให้ทั้งปีรวมบริษัทมีกระแสเงินสดจ่ายจากเงินกู้ยืมระยะสั้นลดลง
5.8 ล้านบาท กระแสเงินสดใช้ไปในหนี้สินตามสัญญาเช่าทางการเงิน
เพื่อเช่าใช้และซื้ออุปกรณ์ที่ใช้ในการดำเนินงาน จำนวน 11.4 ล้านบาท
และกระแสเงินสดใช้ไปเพื่อคืนเงินกู้ยืมระยะยาว 29.9 ล้านบาท
จากการจ่ายชำระค่างวดตามกำหนดเวลาตามสัญญาของสัญญาเช่าทางการเงินและเงินกู้ยืมระยะยาวของบริษัทและบริษัทย่อยในระหว่างปี

บริษัทมีการพิจารณาสภาพคล่องและความจำเป็นในการใช้แหล่งเงินทุนอย่างสม่ำเสมอเพื่อบริหารจัดการกระแสเงินสดรับ-จ่าย
ให้เกิดความสมดุล ป้องกันไม่ให้เกิดปัญหาเรื่องสภาพคล่อง
โดยกำหนดระยะเวลาและประเภทของแหล่งเงินทุนให้สอดคล้องกับความต้องการใช้เงิน
และสามารถบริหารต้นทุนทางด้านดอกเบี้ยจ่ายให้อยู่ในระดับที่เหมาะสม

(5) ปัจจัยหรือเหตุการณ์ที่จะมีผลต่อการดำเนินงานในอนาคต

ความก้าวหน้าทางเทคโนโลยีมีการเปลี่ยนแปลงไปอย่างรวดเร็ว ไม่ว่าจะเป็นคลาวด์ คอมพิวติ้ง
บิ๊กดาต้า ไอโอที (IoT : Internet of Things)
ที่มีความเชื่อมโยงกันและมีแนวโน้มที่จะก้าวเข้าสู่โลกดิจิตอล (Digital Era) อย่างแท้จริง
องค์กรต่างๆ
ต้องเร่งศึกษาและทำความเข้าใจเพื่อปรับปรุงและเปลี่ยนแปลงการบริหารงานภายในองค์กรให้สามารถรองรับการเปลี่ยนแปลงของเทคโนโลยีและยังคงความสามารถในการแข่งขันในตลาดได้

จากแนวโน้มการเปลี่ยนแปลงเทคโนโลยีที่มีความสามารถมากขึ้น
ทำให้บริษัทย่อยต้องมีการปรับตัวในการดำเนินธุรกิจให้สอดรับกับการเปลี่ยนแปลงต่างๆ อยู่เสมอ
เช่น การสร้างพันธมิตรกับผู้นำตลาดด้านต่างๆ
อย่างต่อเนื่องเพื่อให้เกิดความหลากหลายในการให้บริการแก่ลูกค้า
การมีศูนย์คอมพิวเตอร์และศูนย์สำรองข้อมูลฉุกเฉิน
ที่รวมถึงสำนักงานสำรองฉุกเฉินซึ่งได้เปิดให้บริการมาตั้งแต่ปี พ.ศ. 2552
และมีการพัฒนาปรับปรุงอย่างต่อเนื่อง
เพื่อให้มีความพร้อมในการให้บริการให้สามารถรองรับข้อมูลขนาดใหญ่ที่มีความปลอดภัยของข้อมูลตามมาตรฐาน
นอกจากนี้
บริษัทยังสร้างคุณภาพของงานบริการให้เกิดความแตกต่างจากผู้ประกอบการรายอื่นด้วยการเป็นผู้ให้บริการเทคโนโลยีสารสนเทศแบบครบวงจร
ซึ่งมีคุณภาพและมาตรฐานเป็นที่ยอมรับในระดับสากล
โดยบุคคลากรมืออาชีพที่ได้รับการอบรมอย่างต่อเนื่องและมีประสบการณ์สูง